ΟΝΟΜΑΤΕΠΩΝΥΜΟ: Δρ. ΒΙΡΓΙΝΙΑ ΠΟΛΙΤΗ

Ειδικότητα:
Εκπαιδευτική Ψυχολογία, Εκπαίδευση Ενηλίκων, Διαπολιτισμική Εκπαίδευση και Ανάπτυξη Ανθρώπινου Δυναμικού
Σπουδές:
· Διδάκτορας του Τμήματος Επιστήμης Φυσικής Αγωγής και Αθλητισμού του Αριστοτελείου Πανεπιστημίου Θεσσαλονίκης, με ερευνητικό αντικείμενο την ανάπτυξη διαπολιτισμικών δεξιοτήτων.
· Μεταπτυχιακός τίτλος σπουδών στη Συνεχιζόμενη Εκπαίδευση από το Πανεπιστήμιο Μακεδονίας.
· Πτυχιούχος του Τμήματος Επιστήμης Φυσικής Αγωγής και Αθλητισμού του ΑΠΘ.
· Πιστοποιημένη Εκπαιδεύτρια Ενηλίκων (ΕΟΠΠΕΠ), Σύμβουλος Ανάπτυξης Ανθρώπινου Δυναμικού και Mentor στη Δημόσια Διοίκηση.
· Πιστοποιημένη Ψυχοδραματίστρια.
Διδακτική Εμπειρία:
· Διδάσκουσα στην ΑΣΠΑΙΤΕ – ΕΠΠΑΙΚ, στο μάθημα «Συμβουλευτική Ψυχολογία και Προσανατολισμός».
· Εισηγήτρια στο Εθνικό Κέντρο Δημόσιας Διοίκησης και Αυτοδιοίκησης (ΕΚΔΔΑ) από το 2015, με περισσότερες από 460 ώρες διδασκαλίας, σε θεματικές διοίκησης, ανάπτυξης ανθρώπινου δυναμικού, εκπαίδευσης στελεχών, κοινωνικής πολιτικής, επικοινωνίας και ανάπτυξης δεξιοτήτων.
· Εκπαιδεύτρια και επιστημονική συνεργάτιδα του Αριστοτελείου Πανεπιστημίου Θεσσαλονίκης, με αντικείμενο τη διαπολιτισμική εκπαίδευση εκπαιδευτικών και φοιτητών.
· Διδασκαλία και προσκεκλημένες εισηγήσεις σε προπτυχιακά και μεταπτυχιακά προγράμματα, καθώς και σχεδιασμός και υλοποίηση βιωματικών εκπαιδευτικών σεμιναρίων.
[bookmark: _GoBack]Επαγγελματική – Ερευνητική Δραστηριότητα:
Από τον Μάιο του 2025 είναι Προϊσταμένη του Τμήματος Ορχηστικής Τέχνης του Δήμου Θεσσαλονίκης, έχοντας την ευθύνη οργάνωσης και συντονισμού της Ανώτερης Επαγγελματικής και της Ερασιτεχνικής Σχολής Χορού. Διαθέτει πολυετή εμπειρία σε θέσεις ευθύνης στον Δήμο Θεσσαλονίκης, με αντικείμενο τη διοίκηση, την κοινωνική πολιτική, την κοινωνική ένταξη, την εκπαίδευση και τον συντονισμό ανθρώπινου δυναμικού.
Έχει σημαντική εμπειρία στον σχεδιασμό, τον συντονισμό και την υλοποίηση εθνικών και ευρωπαϊκών προγραμμάτων στους τομείς της εκπαίδευσης, της κοινωνικής συμπερίληψης και της διαπολιτισμικότητας. Στο πλαίσιο του ευρωπαϊκού προγράμματος INTERCOMP (Erasmus+) συμμετείχε στην ανάπτυξη εκπαιδευτικών εργαλείων διαπολιτισμικής εκπαίδευσης και στην εκπαίδευση εκπαιδευτικών.
Το ερευνητικό και επιστημονικό της έργο επικεντρώνεται στη διαπολιτισμική εκπαίδευση, την εκπαιδευτική ψυχολογία, την εκπαίδευση ενηλίκων και την κοινωνική συμπερίληψη. Έχει συμμετάσχει με εισηγήσεις σε ελληνικά και διεθνή επιστημονικά συνέδρια και διαθέτει δημοσιεύσεις σε διεθνή επιστημονικά περιοδικά και συλλογικούς τόμους.

